b'\n_START_ARTICLE_\nAnte \xc5\xa0ercer\n_START_PARAGRAPH_\nAnte \xc5\xa0ercer (Po\xc5\xbeega, 21. travnja 1896. - Zagreb, 25. lipnja 1968.), hrvatski lije\xc4\x8dnik otorinolaringolog, kirurg i profesor\n_START_SECTION_\n\xc5\xbdivotopis\n_START_PARAGRAPH_\nAnte \xc5\xa0ercer ro\xc4\x91en je u Po\xc5\xbeegi 1896. Medicinu je studirao u Grazu i Pragu, a kasnije je radio na Klinici za uho, nos i grlo u Zagrebu. Od 1946. godine predstojnik je Odjela za bolesti uha, nosa i grla u zagreba\xc4\x8dkoj Bolnici milosrdnih sestara, koji 1964. godine pretvara u sveu\xc4\x8dili\xc5\xa1nu kliniku, osnovav\xc5\xa1i pri njoj znanstveni Institut za prou\xc4\x8davanje i za\xc5\xa1titu uha i di\xc5\xa1nih organa u Zagrebu, kao i Institut za talasoterapiju u Crikvenici._NEWLINE_Zaslu\xc5\xbean je za osnutak Medicinskog fakulteta u Sarajevu 1944. godine, a prvi je od hrvatskih klini\xc4\x8dara stekao me\xc4\x91unarodno priznanje otkri\xc4\x87em nazotorakalnih refleksa, tuma\xc4\x8denjem nastanka deformacija nosne pregrade i otoskleroze, plasti\xc4\x8dnim i rekonstruktivnim zahvatima nosa i u\xc5\xa1ke._NEWLINE_Bio je dekan Medicinskog fakulteta u Zagrebu \xc5\xa1kolske godine 1936./37. Od 1930-45. \xc4\x8dlan JAZU/HAZU.'